สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 9 ก.ค.58
9 ก.ค. 2558

– เงินเยนอยู่ที่ระดับ 121.42/43 เยน/ดอลลาร์ จากตอนเช้าที่อยู่ที่ระดับ 121.08/10 เยน/ดอลลาร์
– ส่วนเงินยูโรอยู่ที่ระดับ 1.1032/1034 ดอลลาร์/ยูโร จากตอนเช้าที่อยู่ที่ระดับ 1.1070/1072 ดอลลาร์/ยูโร
– ดัชนี SET ปิดวันนี้ที่ระดับ 1,472.57 จุด เพิ่มขึ้น 2.32 จุด หรือ 0.16% มูลค่าการซื้อขาย 38,138.10 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 3,732.50 ล้านบาท (SET+MAI)
 
– พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) ยอมรับว่า มีความเป็นห่วงผลกระทบที่เกิดจากภาวะฟองสบู่แตกในจีน เพราะมีผลกระทบเชื่อมโยงกับเศรษฐกิจที่เป็นห่วงโซ่ทั้งหมด
– ม.ร.ว.ปรีดิยาธร เทวกุล รองนายกรัฐมนตรี ฝ่ายเศรษฐกิจ เปิดเผยถึงกรณีค่าเงินบาทวานนี้อ่อนค่าไปแตะ 34 บาท/ดอลลาร์ เป็นไปได้ทั้งจากผลกระทบจากสถานการณ์กรีซและกรณีตลาดหุ้นจีนที่ร่วงแรง ต้องดูกันต่อไป แต่ได้มีการหารือกับนายประสาร ไตรรัตน์วรกุล ผู้ว่าการธนาคารแห่งประเทศไทย (ธปท.) คาดว่าจะมีผลกระทบน้อย
– นายสมหมาย ภาษี รมว.คลัง กล่าวว่า รัฐบาลมีแนวคิดจะจัดทำงบประมาณขาดดุลในปีงบประมาณ 60 เพิ่มเป็น 4% ของ GDP เพื่อเพิ่มบทบาทของภาครัฐในการใช้จ่ายในการกระตุ้นเศรษฐกิจให้มากขึ้น ขณะที่ปีงบประมาณ 58 ตั้งเป้าว่าจะเร่งผลักดันการเบิกจ่ายงบประมาณของส่วนราชการทั้งหมดให้ได้มากกว่าเป้าที่ตั้งไว้ที่ 92-93%
ส่วนตลาดหุ้นจีนที่ปรับตัวลงในช่วง 3-4 เดือนที่ผ่านมา ยอมรับว่าน่าจะมีผลกระทบมากในแง่การส่งออก เพราะไทยส่งออกไปจีนคิดเป็นสัดส่วน 12-13% ของภาพรวมการส่งออกทั้งหมด และการลดลงของหุ้นจีนอาจจะเชื่อมโยงไปถึงการขยายตัวทางเศรษฐกิจของจีนในปีนี้ด้วย
– ศูนย์วิจัยกสิกรไทย ระบุแนวโน้มเศรษฐกิจไทยในครึ่งปีหลังต้องจับตาความคืบหน้าของโครงการลงทุนภาครัฐ สถานการณ์ภัยแล้ง มาตรการของประเทศคู่ค้าต่อไทยในหลายประเด็น รวมถึงปัจจัยที่จะมีผลต่อเศรษฐกิจและตลาดการเงินโลก โดยเฉพาะอย่างยิ่งจังหวะเวลาในการปรับขึ้นอัตราดอกเบี้ยนโนบายของสหรัฐฯ วิกฤตกหนี้กรีซ และทิศทางเศรษฐกิจจีน
– คณะกรรมการตลาดทุนกรีซเผยตลาดหุ้นกรีซจะยังคงปิดทำการไปจนถึงวันที่ 13 ก.ค. หรือวันจันทร์หน้า ซึ่งการตัดสินใจดังกล่าวสอดคล้องกับการตัดสินใจของกระทรวงคลังที่จะขยายวันหยุดของะนาคารพาณิชย์และควบคุมเงินทุนไปจนถึงวันจันทร์หน้า
– ธนาคารกลางจีนได้อัดฉีดเม็ดเงิน 3.5 หมื่นล้านหยวน หรือ 5.7 พันล้านดอลลาร์ เข้าสู่ตลาดการเงินในวันนี้ ผ่านทางข้อตกลงซื้อพันธบัตรโดยมีสัญญาขายคืน (reverse repo) เพื่อบรรเทาภาวะขาดแคลนสภาพคล่อง
– คณะกรรมการกำกับดูแลภาคธนาคารจีน (CBRC) เตรียมอนุญาตให้ธนาคารพาณิชย์ขยายวงเงินสินเชื่อบ้านที่ใช้กองทุนหุ้นเป็นหลักประกัน ในขณะที่ตลาดหุ้นจีนร่วงลงอย่างหนัก
– สมาคมแลกเปลี่ยนทองคำและเงินของจีน เปิดเผยว่า ราคาทองคำที่ตลาดฮ่องกงปรับตัวขึ้น 80 ดอลลาร์ฮ่องกง ปิดที่ระดับ 10,760 ดอลลาร์ฮ่องกง/ตำลึง เทียบเท่ากับ 1,163.94  ดอลลาร์สหรัฐ/ทรอยออนซ์ เพิ่มขึ้น 8.66 ดอลลาร์สหรัฐ ที่อัตราแลกเปลี่ยนล่าสุด 1 ดอลลาร์สหรัฐ/ 7.75 ดอลลาร์ฮ่องกง